CELEX: 62012TN0213
Language: lt
Date: 2012-05-23 00:00:00
Title: Byla T-213/12: 2012 m. gegužės 23 d. pareikštas ieškinys byloje Elitaliana prieš Eulex Kosovo ir Starlite Aviation Operations

7.7.2012   
            
            
               LT
            
            
               Europos Sąjungos oficialusis leidinys
            
            
               C 200/20
            
         2012 m. gegužės 23 d. pareikštas ieškinys byloje Elitaliana prieš Eulex Kosovo ir Starlite Aviation Operations
   
   (Byla T-213/12)
   2012/C 200/40
   Proceso kalba: italų
   
      Šalys
   
   
      Ieškovė: Elitaliana SpA (Roma, Italija), atstovaujama advokato R. Colagrande
   
      Atsakovės: Eulex Kosovo — European Union Rule of Law Mission (Priština, Kosovo Respublika) ir Starlite Aviation Operations (Dublinas, Airija)
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti Eulex sprendimus, kurių turinio ir priėmimo datos ieškovė nežino, dėl kurių buvo sudaryta sutartis konkurse „EuropeAid/131516/D/SER/XK — Helicopter Support to the EULEX Mission in Kosovo (PROC/272/11)“ su bendrove Starlite Aviation Operations, apie kuriuos Eulex pranešė 2012 m. kovo 29 d. laišku (kuris tą pačią dieną buvo gautas elektroniniu paštu), ir visus kitus anksčiau ar vėliau priimtus ir (arba) susijusius aktus, o būtent, prireikus, 2012 m. balandžio 17 d. Pažymą 2012-DAS-0392, kuria Eulex atsisakė leisti ieškovei susipažinti su 2012 m. balandžio 2 d. paprašytais konkurso dokumentais,
            
         
               —
            
            
               priteisti iš Eulex ieškovei žalos atlyginimą (specifinės formos arba nurodytos sumos), atitinkantį [ieškinio] 37 ir kt. punktuose nurodytą sumą,
            
         
               —
            
            
               priteisti iš Eulex bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys visų pirma pateiktas dėl Eulex sprendimų, dėl kurių buvo sudaryta sutartis konkurse „EuropeAid/131516/D/SER/XK — Helicopter Support to the EULEX Mission in Kosovo (PROC/272/11)“ su bendrove Starlite Aviation Operations ir dėl visų kitų anksčiau ar vėliau priimtų ir (arba) susijusių aktų. Šiuo klausimu ieškovė prašo atlyginti atitinkamą žalą.
   Grįsdama savo ieškinį, ieškovė pateikia vienintelį pagrindą, susijusį su 2011 m. spalio 18 d. pranešimo apie konkursą pažeidimu ir (arba) neteisingu taikymu atsižvelgiant ir į Direktyvos 18/2004/EB (1) 46 ir kt. straipsnius; ji remiasi bendrųjų skaidrumo, proporcingumo ir vienodo požiūrio principų, kurie įtvirtinti „Sutarčių sudarymo procedūrų vykdant išorės veiksmus praktiniame vadove“ (Prag), kuris taikomas viešųjų pirkimų procedūrose, pažeidimu; ji nurodo bendrojo veiksmingos konkurencijos užtikrinimo teiktinai paslaugai nustatytų standartų atžvilgiu principo pažeidimą.
   Šiuo klausimu ji nurodo, kad sutartis buvo sudaryta su konkurente, neatitinkančia pranešime nurodytų techninių reikalavimų.
   
      (1)  2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, p. 114; 2004 m. specialusis leidimas lietuvių k., 6 sk., 7 t., p. 132)